laion/Wikipedia-Exotic huggingface dataset:
ელიასი (უილა)

ელიასი (ესპ. Elias) — ქალაქი და მუნიციპალიტეტი კოლუმბიაში, უილის დეპარტამენტში. 2005 წლის მონაცემებით, მოსახლეობა 3.342 ადამიანს შეადგენდა. ფართობი 82 კმ²-ია. უილის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
გარსონი (კოლუმბია)

გარსონი (ესპ. Garzón) — ქალაქი და მუნიციპალიტეტი კოლუმბიაში, უილის დეპარტამენტში. 2005 წლის მონაცემებით, მოსახლეობა 70.144 ადამიანს შეადგენდა. ფართობი 580 კმ²-ია. უილის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ხიგანტე (უილა)

ხიგანტე (ესპ. Gigante) — ქალაქი და მუნიციპალიტეტი კოლუმბიაში, უილის დეპარტამენტში. 2005 წლის მონაცემებით, მოსახლეობა 20 77 ადამიანს შეადგენდა. ფართობი 626 კმ²-ია. უილის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ლუიზ ფლეჩერი

ლუიზ ფლეჩერი (ინგლ. Louise Fletcher; დ. 22 ივლისი, 1934, ბირმინჰემი, ალაბამა — გ. 23 სექტემბერი, 2022) — ამერიკელი მსახიობი. ცნობილია ექთანი რეჩიდის როლით ფილმში „ვიღაცამ გუგულის ბუდეს გადაუფრინა“. ამ როლისთვის მიიღო ოსკარის, BAFTA-სა და ოქროს გლობუსის ჯილდოები. ვიკისაწყობში არის გვერდი თემაზე: ლუიზ ფლეჩერი ლუიზ ფლეჩერი კინოფილმების ინტერნეტ-მონაცემთა ბაზაში
ნორბერ კასტერე

ნორბერ კასტერე (ფრანგ. Norbert Casteret; დ. 19 აგვისტო, 1897, სენ-მარტორი — გ. 20 ივლისი, 1987, ტულუზა) — სახელოვანი ფრანგი სპელეოლოგი, თავგადასავლის მაძიებელი, მწერალი. ნორბერ კასტერე დაიბადა ადვოკატის ოჯახში. იზრდებოდა სოფელ სენ-მარტორში. დაწყებითი განათლება იქვე მიიღო. მოგვიანებით ოჯახი საცხოვრებლად ტულუზაში გადავიდა. თავდაპირველად სწავლობდა ლიცეუმში, მოგვიანებით სწავლა განაგრძო ტულუზის უნივერსიტეტში. სისტემატური საბუნებისმეტყველო განათლება არ მიუღია. 1915 წელს მოხალისედ შევიდა საარტილერიო პოლკში. ომში მძიმედ დაიჭრა. ომის შემდგომ კვლავ განაგრძო სწავლა ტულუზის უნივერსიტეტში. იკვლევდა მღვიმეებს, უფსკრულებს, მიწისქვეშ დერეფნებს, ტბებს, წყლის ცირკულაციას და სხვა. დიდ ყურადღებას აქცევდა მღვიმეებში შემონახულ არქეოლოგიურ და პალეონტოლოგიური ნაშთების ძებნას. სპორტულად კარგად მომზადებული მარტო ან ძმასთან ერთად თავის მშობლიური სოფლის მიდამოებში ახერხებდა მეტად რთულ მღვიმეებში შესვლას და დათვალიერებას. კასტერემ პირენეებში შეისწავლა 500-ზე მეტი მღვიმე, გადაწყვიტა მრავალი ჰიდროლოგიური საკითხი, რომელიც მანამდე სადავოდ ითვლებოდა, ხოლო 1923 წელს მონტესპანის მღვიმეში მანამდე უცნობი პრეისტორიული ადამიანის მიერ შესრულებული ქანდაკებები, ნახატები და ნახაზები აღმოაჩინა. პოპულარობა მოიპოვა 1940–1950 წლებში ნაყოფიერი ლიტერატურული ნაწარმოებების ხარჯზე. არის ასობით სტატიისა და 40-ზე მეტი წიგნის ავტორი. საქართველოში სპელეოლოგიის პოპულარიზაციას ძლიერ შეუწყო ხელი მისმა წიგნებმა: „ათი წელი მიწის ქვეშ“, „ოცდაათი წელი მიწის ქვეშ“ და „წყვდიადის ძახილი“. 1957 წელს ქართულ ენაზე ითარგმნა კასტერეს „ათი წელი მიწის ქვეშ“. ↑ Par Michel Bilotte. Norbert Casteret (1897–1987) www.academie-sciences-lettres-toulouse.fr ↑ ათი წელი მიწის ქვეშ // გაზ. „ლელო“, 26 თებერვალი, 1957, № 25 (1039), გვ. 4. ↑ Кикнадзе, Тамаз. Пропасти Арабики : Записки спелеолога; Тбилиси : "Мецниереба", 1967. ↑ ნ. კასტერე. ათი წელი მიწის ქვეშ : [გამოქვაბულის გამოკვლევა პირენეიში]. თბილისი : ტექნიკა და შრომა, 1957.
25 აგვისტო

25 აგვისტო — გრიგორიანული კალენდრის 237-ე დღე (ნაკიან წლებში – 238-ე დღე). წლის ბოლომდე დარჩენილია 128 დღე. 1580 : ალკანტარის ბრძოლა - ესპანეთი პორტუგალიას ამარცხებს. 1609 : გალილეო გალილეი მისი პირველი ტელესკოპის დემონსტრაციას ახდენს ვენეციელი კანონმდებლებისთვის. 1718 : ახალი ორლეანი, ლუიზიანა, დაფუძნდა. 1758 : შვიდწლიანი ომი - პრუსიის მეფე ფრიდრიხ II ამარცხებს რუსეთის არმიას ცორნდორფის ბრძოლაში. 1768 : ჯეიმზ კუკი პირველ მოგზაურობას იწყებს. 1814 : ბრიტანელებმა ვაშინგტონი ერთიანად გადაწვეს. 1825 : ურუგვაი ბრაზილიისგან დამოუკიდებლობას აცხადებს. 1830 : ბელგიელები ნიდერლანდებს აუჯანყდნენ. 1919 : მსოფლიოში პირველი რეგულარული ავიარეისი გაიხსნა მარშრუტით ლონდონი - პარიზი. 1920 : პოლონეთ-საბჭოთა კავშირის ომი - ვარშავის ბრძოლა დაწყებული 13 აგვისტოს სრულდება წითელი არმიის დამარცხებით. 1944 : მეორე მსოფლიო ომი - მოკავშირეთა ძალებმა ნაცისტებისგან პარიზი გაათავისუფლეს. 1988 : ლისაბონის ისტორიული ცენტრი ხანძარმა გაანადგურა. 1989 : მაიუმი მარიამა ხდება იაპონიის მინისტრთა კაბინეტის პირველი მდივანი ქალი. 1989 : კოსმოსური ხომალდი ვოიაჟერ 2 ნეპტუნს აღწევს - მზის სისტემიდან გასვლამდე ბოლო პლანეტა. 1990 : აფხაზეთის უზენაესმა საბჭომ საქართველოსგან დამოუკიდებლობა გამოაცხადა. 1991 : ბელარუსი საბჭოთა კავშირისგან დამოუკიდებლობას აცხადებს. 1991 : მიხაელ შუმახერის დებიუტი შედგა ფორმულა 1-ის შეჯიბრში ბელგიის გრან-პრისთვის. 2007 : საბერძნეთმა საგანგებო მდგომარეობა გამოაცხადა ქვეყნის ტყეებს მოდებული მძვინვარე ხანძრების გამო. 2009 : სამხრეთ კორეამ წარმატებით განახორციელა მისი პირველი რაკეტმატარებლის ნარო-1 გაშვება ნაროს კოსმოსური ცენტრიდან. 2010 : აფეთქებების სერიამ ერაყის 13 ქალაქში, 50 ადმიანზე მეტი იმსხვერპლა. 2013 : კრიკეტში 2013 წლის Ashes-ის სერია დასრულდა ინგლისის მიერ ავსტრალიის დამარცხებით. 1530 : ივანე მრისხანე — გაერთიანებული რუსეთის მეფე (გ. 1584) 1724 : ჯორჯ სტაბსი — ბრიტანელი მხატვარი (გ. 1806) 1772 : ვილიამ I — ჰოლანდიის მეფე 1786 : ლუდვიგ I (ბავარია) — ბავარიის მეფე (გ. 1868) 1836 : ჰარტი, ფრენსის ბრეტ — ამერიკელი მწერალი. 1845 : ლუდვიგ II (ბავარია) — ბავარიის მეფე (გ. 1886). 1912 : ჰონეკერი, ერიხ — გდრ-ს ხელმძღვანელი (გ. 1994) 1918 : ბერნსტაინი, ლეონარდ — ამერიკელი კომპოზიტორი (გ. 1990) 1930 : სერ შონ კონერი — შოტლანდიელი მსახიობი. 1930 : გიორგი დანელია — საბჭოთა რეჟისორი. 1947 : თამაზ ყურაშვილი — ქართველი ჯაზ-მუსიკოსი. 1970 : კლაუდია შიფერი — გერმანელი ტოპ-მოდელი. 1866 : ბარათაშვილი, სულხან — ქართველი ისტორიკოსი. 1984 : კაპოტე, ტრუმენ — ამერიკელი მწერალი. 2012 : არმსტრონგი, ნილ — ამერიკელი ასტრონავტი. 2018 : მაკ-კეინი, ჯონ — ამერიკელი სენატორი. მართლმადიდებელი ეკლესია აღნიშნავს შემდეგი წმინდანების ხსენების დღეს: 7 გარეჯელი მოწამე: გერონტი, სერაპიონი, გერმანე, ბესარიონი, მიქაელი, სვიმეონი და ოთარი ფოტიოსი და ანიკიტე ალექსანდრე კომანელი პამფილე და კაპიტონი სხვა თვეები:
უდაბნოს კალია

უდაბნოს კალია (ლათ. Schistocerca gregaria) — ჯოგური მწერი კალიისებრთა ზეოჯახისა. მეტად საშიში მრავლისმჭამელი მავნებელია. გავრცელებულია ჩრდილოეთ აფრიკაში, დასავლეთ და სამხრეთ აზიაში (ინდოეთის ჩათვლით). ახასიათებს წელიწადში 2-3 გენერაცია. მასობრივი გამრავლებისას შესაძლოა მათი შემოფრენა ამიერკავკასიაში. იკვებებიან კულტურული და ველური მცენარეების 400-მდე სახეობით. მათმა თავდასხმამ შეიძლება მოსავლის სრული განადგურება გამოიწვიოს. დადგენილია უდაბნოს კალიის მასობრივი გამრავლების რიტმულობა — საშუალოდ ყოველ 10-12 წელიწადში ერთხელ. ქართული საბჭოთა ენციკლოპედია, ტ. 10, თბ., 1986. — გვ. 101.
იტალიური კალია

იტალიური კალია (ლათ. Calliptamus italicus) — მწერი ნამდვილი კალიების ოჯახისა. სასოფლო-სამეურნეო კულტურების საშიში მავნებელია. მურა ან ნაცრისფერი სხეული აქვს, დაჰკრავს ყავისფერი ელფერი. ფრთები საფუძველთან ვარდისფერი აქვს. სხეულის სიგრძე 14,5-41 მმ აღწევს. ფართოდ არის გავრცელებული ჩრდილოეთ აფრიკასა და სამხრეთ ევროპაში, შუა და დასავლეთ აზიაში. გვხვდება საქართველოშიც. ავშან-მარცვლოვანი სტეპების ტიპური წარმომადგენელია. ჩრდილოეთით უპირატესობას ანიჭებს ღია ადგილებს მსუბუქი ნიადაგით, ხოლო სამხრეთით მდინარის სანაპიროებსა და ოაზისებს. ზიანს აყენებს ბამბას, მზესუმზირას, პარკოსნებს, ბაღჩას, კარტოფილს და სხვა კულტურებს. ახასიათებს წელიწადში 1 გენერაცია. მასობრივი გამრავლების პერიოდში იტალიური კალია ქმნის ჯოგებს და იქცევა როგორც ჯოგური კალია. რიცხობრიობის დეპრესიის პერიოდში ცხოვრობს იზოლირებულად. იტალიური კალია — დიდი საბჭოთა ენციკლოპედია[მკვდარი ბმული] (რუსული)
ჯეიდ რემსი

ჯეიდ რემსი (დ. 10 თებერვალი, 1988, ბორნმუთი, ინგლისი) — ინგლისელი მსახიობი. ჰყავს ტყუპისცალი და ნიკიტა რემსი. ჯეიდმა ძირითადად სახელი გაითქვა Nickelodeon-ის სერიალით „ანუბისის სახლი“, რომელშიც ასრულებდა პატრისია უილიამსის როლს. ჯეიდის პირველი კინო როლი იყო X2 Twin X-Kid-ში (2003). აქედან დაიწყო მისი სამსახიობო კარიერა. ყველაზე წარმატებული კი მისთვის აღმოჩნდა „ანუბისის სახლი“, სადაც მისი ტყუპისცალი ნიკიტა ასრულებდა ეპიზოდურ, პაიპერის როლს ჯეიდ რემსი კინოფილმების ინტერნეტ-მონაცემთა ბაზაში
მაროკოს კალია

მაროკოს კალია (ლათ. Dociostaurus maroccanus) — მწერი სწორფრთიანების რიგისა. კალიების ერთ-ერთი სახეობაა. სხეულის სიგრძე 22-38 მმ აღწევს. წითურ-მოყვითალო შეფერილობისაა, თან სდევს მუქი ლაქები და ღია ჯვარისებრი ნახატები წინა ზურგზე. უკანა ფეხების წვივი წითელია. გვხვდება ორ: ჯოგურ და მარტოხელა ფორმებში. გავრცელებულია ხმელთაშუაზღვისპირეთის ქვეყნებში, ირანში, ავღანეთში. გვხვდება საქართველოშიც. მასობრივი გავრცელების კერაა უდაბნოში, ხშირად მთისწინეთებში და მთათა კალთების ქვედა ნაწილებში. დიდ ზიანს აყენებს ბამბას, იონჯას, ბაღისა და ბაღჩის კულტურებს. მაროკოს კალია — დიდი საბჭოთა ენციკლოპედია დაარქივებული 2011-04-06 საიტზე Wayback Machine. (რუსული)
ბერკლი (კალიფორნია)

ბერკლი (ინგლ. Berkeley) — ქალაქი აშშ-ის დასავლეთ ნაწილში, კალიფორნიის შტატში, სან-ფრანცისკოს ყურის აღმოსავლეთ ნაპირზე. წარმოადგენს სან-ფრანცისკოს გარეუბანს. 2010 წლის აღწერის მონაცემებით, ქალაქის მოსახლეობამ 112 580 კაცს შეადგინა. ფართობი 45,9 კმ²-ს შეადგენს. ქალაქი ბერკლი დაარსდა 1776 წელს . აშშ-ის ქალაქების სია მოსახლეობის მიხედვით ქართული საბჭოთა ენციკლოპედია, ტ. 2, თბ., 1977. — გვ. 323. ოფიციალური საიტი ↑ https://berkeleyca.gov/your-government/city-council/council-roster/jesse-arreguin
ბეიკერსფილდი (კალიფორნია)

ბეიკერსფილდი (ინგლ. Bakersfield) — ქალაქი აშშ-ის დასავლეთ ნაწილში, კალიფორნიის შტატში. 2010 წლის აღწერით, ქალაქის მოსახლეობა 347,483 კაცს შეადგენდა. ქალაქი 1869 წელს დაარსდა. ბეიკერსფილდის ფართობი 339,3 კმ²-ს შეადგენს. აშშ-ის ქალაქების სია მოსახლეობის მიხედვით ქართული საბჭოთა ენციკლოპედია, ტ. 2, თბ., 1977. — გვ. 270. ოფიციალური საიტი ↑ https://www.bakersfieldcity.us/408/Mayor
ბირმინგემი (ალაბამა)

ბირმინგემი (ინგლ. Birmingham) — ქალაქი აშშ-ის სამხრეთ-აღმოსავლეთ ნაწილში, ალაბამის შტატში, აპალაჩის მთის ძირას. 2012 წლის აღწერით, ქალაქის მოსახლეობამ 212,038 კაცს შეადგინა. ნავსადგური მდინარე უორიორზე. ბირმინგენის ფართობი 393,5 კმ²-ს შეადგენს. ქალაქი 1871 წელს დაარსდა. აშშ-ის ქალაქების სია მოსახლეობის მიხედვით ქართული საბჭოთა ენციკლოპედია, ტ. 2, თბ., 1977. — გვ. 411-412. ოფიციალური საიტი ↑ https://www.birminghamalcitycouncil.org/?s=mayor
ნიუპორტ-ნიუსი (ვირჯინია)

ნიუპორტ-ნიუსი (ინგლ. Newport News) — ქალაქი აშშ-ის სამხრეთ ნაწილში, ვირჯინიის შტატში. ნავსადგური ჰემპტონ-როუდზის ყურეში, მდინარე ჯეიმზის შესართავთან. ნიუპორტ-ნიუსი აშშ-ის გემთსაშენი მრეწველობის უდიდესი ცენტრია. 2012 წლის აღწერით, ქალაქის მოსახლეობა 183,331 კაცს შეადგენდა. ქალაქი 1621 წელს დაარსდა. აშშ-ის ქალაქების სია მოსახლეობის მიხედვით ქართული საბჭოთა ენციკლოპედია, ტ. 7, თბ., 1984. — გვ. 448. ოფიციალური საიტი ↑ https://nngov.civicweb.net/portal/members.aspx?id=10#PhillipDJones
ლექსინგტონი (კენტუკი)

ლექსინგტონი (ინგლ. Lexington) — ქალაქი აშშ-ში, კენტუკის შტატში. ლექსინგტონი კენტუკის შტატში სიდიდით მეორე, ხოლო აშშ-ში, სიდიდით 62-ე ადგილზეა. ქალაქის ფართობი 739,5 კმ²-ს შეადგენს. 2007 წლის აღწერით, ქალაქის მოსახლეობა 279 044 კაცს შეადგენდა. ლექსინგტონი დაარსდა 1779 წელს. აშშ-ის ქალაქების სია მოსახლეობის მიხედვით ქართული საბჭოთა ენციკლოპედია, ტ. 6, თბ., 1983. — გვ. 206. ოფიციალური საიტი ↑ Ballotpedia — 2007. <a href="https://wikidata.org/wiki/Track:Q4851899"></a> ↑ Centner C. Linda Gorton sworn in as Lexington's new mayor — WKYT-TV, 2019. <a href="https://wikidata.org/wiki/Track:Q7952054"></a>
ტბეთის I ოთხთავი

ტბეთის I ოთხთავი ანუ სახარება — X საუკუნის მიწურულის ქართული ხელნაწერი ოთხთავი. გადაწერილია 995 წელს შავშეთში, ტბეთის მონასტერში. ხელნაწერს ახლავს ანდერძი, რომლიდანაც ირკვევა, რომ ოთხთავი ორი კალიგრაფის, დავით ოშკელისა და არქიპოსის მიერაა შესრულებული. საწერ მასალად გამოყენებულია ეტრატი. ხელნაწერი 322 ფურცელს შეიცავს. ნაწერია ასომთავრული ანბანით. ტბეთის I ოთხთავი დღეს რუსეთში, სანქტ-პეტერბურგის ბიბლიოთეკაშია დაცული (№ 2102). ტბეთის მონასტერი ტბეთის II ოთხთავი ტაო-კლარჯეთი, ხელნაწერი მემკვიდრეობა, თბილისი, ბათუმი, 284-6-82012, გვ. 10. ISBN 978-9941-9284-6-8
ტბეთის ოთხთავი

ტბეთის ოთხთავის სახელწოდებით ცნობილია ორი ქართული ხელნაწერი: ტბეთის I ოთხთავი — ინახება სანქტ-პეტერბურგის ბიბლიოთეკაში (№ 2102); ტბეთის II ოთხთავი — ინახება ხელნაწერთა ეროვნულ ცენტრში (Q-929)
ტბეთის II ოთხთავი

ტბეთის II ოთხთავი ანუ სახარება— XII საუკუნის ქართული ხელნაწერი ოთხთავი. იგი ტბეთის მონასტრისათვის გადაწერილი მეორე სახარებაა (იხ. ტბეთის I სახარება), რომელიც პავლე მტბევარის დაკვეთით შექმნა გადამწერმა იოვანე ფუკარალისძემ. პავლე მტბევარი ოთხთავის ანდერძში განმარტავს, რომ ძველი ხელნაწერი ასომთავრულით იყო შესრულებული და რთულად იკითხებოდა, ამიტომაც გახდა საჭირო ახალი, ნუსხურად ნაწერი ოთხთავის შექმნა. ტბეთის II ოთხთავი დათარიღებულია 1161-1165 წლებით. საწერ მასალად გამოყენებულია ეტრატი. შეიცავს 321 ფურცელს. ნაწერია ნუსხური დამწერლობით. ტბეთის ოთხთავი დღეს ხელნაწერთა ეროვნული ცენტრის Q ფონდში ინახება (Q-929). ტაო-კლარჯეთი, ხელნაწერი მემკვიდრეობა, თბილისი, ბათუმი, 284-6-82012, გვ. 19. ISBN 978-9941-9284-6-8 ↑ კ. დანელია, ზ. სარჯველაძე, ქართული პალეოგრაფია, თბილისი, 1997, გვ. 219
ვენის ტყე

ვენის ტყე (გერმ. Wienerwald) — მთის მასივი ავსტრიაში. აღმოსავლეთი ალპების უკიდურესი ჩრდილოეთ-აღმოსავლეთი შტოქედი. ვრცელდება ქალაქ ვენის მიდამოებში. სიმაღლე 893 მ-მდე (მთა შეპფლი). გადაჭიმულია მდინარე დუნაიდან სამხრეთ-დასავლეთით დაახლოებით 50 კილომეტრზე. აგებულია უმეტესად ფლიშით. დამახასიათებელია რბილი ეროზიული ფორმები. შემოსილია წიფლისა და მუხის ტყეებით. მასივის ადგილობრივი ფაუნა და ფლორა გეოლოგიური, კლიმატური, ეკოლოგიური და ისტორიული განვითარების შედეგია. ვენის ტყე ვენის მცხოვრებთა პოპულარული დასასვენებელი ადგილია. ვენის ტყე — სტატია დიდი რუსული ენციკლოპედიიდან (რუსული)
თავისუფალი ტრიბუნა

თავისუფალი ტრიბუნა — საქართველოს საზოგადოებრივი მაუწყებლის „მეორე არხის“ გადაცემა. პირდაპირ ეთერში გადის ყოველდღე, შაბათ-კვირის გარდა, 19:00 საათზე. გადაცემა პოლიტიკური შინაარსისაა და პირდაპირი ეთერი ეთმობა მხოლოდ იმ 22 პოლიტიკურ სუბიექტს, რომელთაც საქართველოს პარლამენტთან და საზოგადოებრივ მაუწყებელთან ერთად განახლებულ მემორანდუმს მოაწერეს ხელი. გადაცემის მიზანია უკეთ წარმოაჩინოს ამა თუ იმ პოლიტიკური პარტიისა და გაერთიანების ინიციატივები, ხედვა და დამოკიდებულება ქვეყანაში მიმდინარე პოლიტიკური, ეკონომიკური თუ კულტურული მოვლენების მიმართ. გადაცემის წამყვანი დისკუსიას მართავს როგორც პარტიის წარმომადგენელებთან, ასევე მოწვეულ სტუმრებთან. „თავისუფალი ტრიბუნა“ მაყურებელს საშუალებას აძლევს პირდაპირ ეთერში ჩაერთოს და მისთვის საინტერესო და აქტუალურ საკითხებზე კითხვები დასვას, როგორც ტელეფონით, ასევე სოციალური ქსელების საშუალებით. საქართველოს საზოგადოებრივ მაუწყებელს, საქართველოს პარლამენტსა და პოლიტიკურ პარტიებს შორის 2010 წლის 22 თებერვალს გაფორმდა მემორანდუმი, რომლის თანახმადაც, კვალიფიციურ პოლიტიკურ პარტიებს, ყოველდღე (შაბათ-კვირის გარდა), 22-დან 23 საათამდე „მეორე არხის“ პირდაპირ ეთერში დაეთმო ერთი საათი. მემორანდუმზე ხელი მოაწერა 21-მა პოლიტიკურმა პარტიამ და მოძრაობამ. პირველი გადაცემა 2010 წლის 25 თებერვალს გავიდა ეთერში. 2012 წლის 17 აპრილიდან პოლიტიკური პარტიების მოთხოვნით და ამერიკის ეროვნულ-დემოკრატიულ ინსტიტუტთან (NDI) შეთანხმებით, საზოგადოებრივი მაუწყებლის „მეორე არხზე“ საეთერო დრო გაეზარდა გადაცემა „თავისუფალ ტრიბუნას“ და ყოველდღე დაემატა კიდევ ერთი საათი. შესაბამისად, მემორანდუმზე ხელმომწერ კვალიფიციურ პოლიტიკურ სუბიექტებს პირდაპირ ეთერში თვეში ერთი საათის ნაცვლად ეთმობოდათ ორი სრული საათი (19-20 საათამდე) და (22-23 საათამდე) ყოველდღე, შაბათ-კვირის გარდა. 2012 წლის 3 სექტემბრიდან „თავისუფალი ტრიბუნა“ გადავიდა წინასაარჩევნო რეჟიმზე. დროებით შეიცვალა მოქმედი მემორანდუმით გათვალისწინებული ურთიერთშეთანხმების პირობები და შესაბამისად, პოლიტიკური სუბიექტების სიაც. 3-დან 28 სექტემბრის ჩათვლით შეიქმნა 2012 წლის საპარლამენტო არჩევნებში მონაწილე (რეგისტრირებული) საარჩევნო სუბიექტების ახალი საეთერო გრაფიკი, რომლის მიხედვითაც გაიზარდა გადაცემის ქრონომეტრაჟი და 3 სექტემბრიდან საბოლოო შედეგების გამოცხადებამდე პოლიტიკური სუბიექტები „თავისუფალ ტრიბუნას“ იყენებდნენ ყოველდღე 14, 16, 19 და 22 საათზე (შაბათ-კვირის გარდა). 2013 წლის 20 მაისიდან „თავისუფალი ტრიბუნა“ განახლებული სტუდიიდან გადის ეთერში, ყოველდღე, შაბათ-კვირის გარდა, 19-დან 20 საათამდე. ახალი წამყვანია ელენა ტრეხლებოვა. გადაცემა „მეორე არხის“ საიტზე დაარქივებული 2013-08-08 საიტზე Wayback Machine. ოფიციალური საიტი Facebook-ზე არხი Youtube-ზე
ბჰუტანის გეოგრაფია

ბჰუტანის სამეფო არის დამოუკიდებელი ქვეყანა, რომელიც მდებარეობს ჰიმალაის მთიანეთის სამხრეთ ფერდობზე. ის მოქცეულია ორ ქვეყანას, ჩინეთსა და ინდოეთს შორის. ჩინეთთან მისი საზღვარი შეადგენს 470 კილომეტრს და მთლიანად გადის ტიბეტის ავტონომიური რეგიონთან, ხოლო ინდოეთთან საზღვარი არის 605 კმ. და გადის შემდეგ შტატებზე: არუნაჩალ-პრადეში, ასამი, დასავლეთი ბენგალი და სიკიმი. ის ასევე მცირედითაა დაშორებული ნეპალისა, ბანგლადეშისა და მიანმარისაგან. ↑ 1.0 1.1 Bhutan. World Factbook. ცენტრალური სადაზვერვო სააგენტო (2011-03-22). დაარქივებულია ორიგინალიდან — 2010-12-28. ციტირების თარიღი: 2011-04-03.
შეპფლი

შეპფლი (გერმ. Schöpfl) — ვენის ტყის უმაღლესი წერტილი. სიმაღლე 893 მ. აგებულია ფლიშით. მწვერვალზე არის დასაკვირვებელი კოშკი, რომლის თვალთახედვის არე 100 კილომეტრიან დისტანციას აღწევს. შემოსილია ტყით. Astronomical Institute, Univ.Vienna
Acanthaspis petax

Acanthaspis petax — მწერი Reduviidae-ს ოჯახისა. სხეულის სიგრძე დაახლოებით 1 სმ აღწევს. აქტიურად ნადირობს ჭიანჭველებზე. იკვებება მეტწილად სისხლით. მსხვერპლს არ ტოვებს. ჭიანჭველებისაგან ქმნის თავისებურ ფარს და მათთან ერთად გადაადგილდება, რითაც თავს იცავს ობობებისაგან. ბინადრობს სამხრეთ აზიაში. სამშობლოა მალაიზია. ფოტო (ინგლისური) ვიდეო youtube
26 აგვისტო

26 აგვისტო — გრიგორიანული კალენდრის 238-ე დღე (ნაკიან წლებში – 239-ე დღე). წლის ბოლომდე დარჩენილია 127 დღე. ძვ. წ. 55 : იულიუს კეისარი ბრიტანეთში იჭრება. 1071 : მანასკერტის ბრძოლა - თურქ-სელჩუკებმა სასტიკად დაამარცხეს ბიზანტიელები. 1498 : მიქელანჯელოს პიეტას გამოკვეთა შეუკვეთეს. 1858 : ახალი ამბების პირველი გადაცემა მოხდა ტელეგრაფით. 1883 : ინდონეზიაში ვულკანი კრაკატაუს ამოფრქვევამ 800 ათ. კმ² ფართობი ფერფლით დაფარა, ხოლი მისგან გამოწვეული ცუნამის გამო კუნძულებზე იავა და სუმატრა 36 ათასი ადამიანი დაიღუპა. 1914 : პირველი მსოფლიო ომი - ტანენბერგის ბრძოლაში გერმანელები რუსებს ამარცხებენ. 1920 : აშშ-ის კონსტიტუციის მე-19 დამატებით ქალებს კენჭისყრის უფლება მიეცათ. 1957 : საბჭოთა კავშირის სატელეგრაფო სააგენტოს ცნობით საბჭოთა კავშირმა წარმატებით განახორციელა საკონტინენტთაშორისო ბალისტიკური რაკეტის გამოცდა. 1972 : მიუნხენში, გერმანია, XX ოლიმპიადა იხსნება. 1986 : ტოქსიკური გაზით მოწამვლით კამერუნში 1700 ადამიანი დაიღიპა. 2008 : რუსეთმა დე-იურე ცნო აფხაზეთისა და სამხრეთ ოსეთის დე-ფაქტო რესპუბლიკები. 2011 : ქარიშხალმა აირინმა კარიბებსა და აშშ-ის აღმოსავლეთ სანაპიროს გადაუარა, რასაც შედეგად მოჰყვა მინიმუმ 44 ადამიანის სიკვდილი და 10.1 მილიარდ აშშ-ის დოლარად შეფასებული ზარალი. 2013 : სირიის დედაქალაქ დამასკოს გარეუბანში ქიმიური იარაღის გამოყენების შედეგად დაიღუპა ასობით ადამიანი. 1743 : ლავუაზიე, ანტუან — ფრანგი ქიმიკოსი 1880 : აპოლინერი, გიიომ — ფრანგი პოეტი 1925 : მამა გაბრიელი — არქიმანდრიტი, ბერი 2019 : გურანდა გაბუნია — ქართველი მსახიობი 1666 : ჰალსი, ფრანს — ჰოლანდიელი ფერმწერი. 1850 : ლუი-ფილიპი — საფრანგეთის მეფე 1918 : კირიონ II — საქართველოს კათალიკოს-პატრიარქი მართლმადიდებელი ეკლესია აღნიშნავს შემდეგი წმინდანების ხსენების დღეს: აღმოყვანება ნაწილთა ღირსისა მაქსიმე აღმსარებლისა წმინდა მოწამენი იპოლიტე, ირინეოსი, აბუნდი და კონკორდია - რომში წამებულნი ტიხონ ზადონელი სხვა თვეები:
ართურ ჰოლმზი

ართურ ჰოლმზი (ინგლ. Arthur Holmes; დ. 14 იანვარი 1890 — გ. 20 სექტემბერი 1965) — ბრიტანელი გეოლოგი და პეტროგრაფი. ლონდონის სამეფო საზოგადოების წევრი (1942). 1909 წელს დაამთავრა ლონდონის უნივერსიტეტი. დარემისა (1927-1943) და ედინბურგის (1943 წლიდან) უნივერსიტეტების პროფესორი. მისი ძირითადი შრომები მიეძღვნა ქანების აბსოლუტური ასაკის დადგენის თეორიას. ავტორია შრომებისა ფიზიკურ გეოლოგიაში და სხვა. შეიმუშავა ფანეროზოური ეონის პირველი გეოქრონოლოგიური სკალა (1947). The age of the Earth, L. — Edinb. — P., 1937; The nomenclature of petrology, 2 ed., L., 1928. ართურ ჰოლმზი — სტატია დიდი რუსული ენციკლოპედიიდან (რუსული) ართურ ჰოლმზი დაარქივებული 2005-12-25 საიტზე Wayback Machine. (ინგლისური) ართურ ჰოლმზი (ინგლისური) ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 KNAW Past Members <a href="https://wikidata.org/wiki/Track:Q21491701"></a> ↑ 3.0 3.1 Arthur HolmÈs / B. Delmas — 2009. <a href="https://wikidata.org/wiki/Track:Q55740543"></a><a href="https://wikidata.org/wiki/Track:Q2926731"></a> ↑ 4.0 4.1 Biographical Database of Southern African Science — 2002. <a href="https://wikidata.org/wiki/Track:Q24276683"></a> ↑ Холмс Артур // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Penrose Medalists — ამერიკის გეოლოგიური საზოგადოება. <a href="https://wikidata.org/wiki/Track:Q1503216"></a> ↑ https://www.geolsoc.org.uk/About/Awards-Grants-and-Bursaries/Society-Awards/Wollaston-Medal
რიჩარდ კირვანი

რიჩარდ კირვანი (ინგლ. Richard Kirwan; დ. 1 აგვისტო 1733 — გ. 22 ივნისი 1812) — ირლანდიელი მეცნიერი. მოღვაწეობდა ქიმიის, მეტეოროლოგიისა და გეოლოგიის დარგში. დიდი ხნის განმავლობაში უჭერდა მხარს ფლოგისტონის თეორიას. დაახლოებით 1750-1754 წლებში სწავლობდა პუატიეს უნივერსიტეტში. შემდეგ შევიდა იეზუიტთა ნოვიციატში ქალაქ სენტ-ომერში. უფროსი ძმის გარდაცვალების (1755) შემდეგ დაბრუნდა ირლანდიაში. 1777-1787 წლებში ცხოვრობდა ქალაქ ლონდონში. 1780 წელს აირჩიეს სამეფო საზოგადოების წევრად. 1799 წელს აირჩიეს ირლანდიის სამეფო საზოგადოების პრეზიდენტად. გეოლოგიაში იყო ნეპტუნიზმის მომხრე. რიჩარდ კირვანი — სტატია ენციკლოპედია ბრიტანიკიდან (ინგლისური) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Dictionary of Irish Biography — RIA. <a href="https://wikidata.org/wiki/Track:Q5273969"></a><a href="https://wikidata.org/wiki/Track:Q110587"></a> ↑ Annuaire prosopographique : la France savante / B. Delmas — 2009. <a href="https://wikidata.org/wiki/Track:Q55740543"></a><a href="https://wikidata.org/wiki/Track:Q2926731"></a> ↑ http://genforum.genealogy.com/ireland/dublin/messages/1378.html ↑ http://www.uh.edu/engines/epi1673.htm ↑ Award winners : Copley Medal — Royal Society. <a href="https://wikidata.org/wiki/Track:Q123885"></a> ↑ Members of the American Academy Listed by election year, 1780-1799 — AAAS. <a href="https://wikidata.org/wiki/Track:Q99570420"></a><a href="https://wikidata.org/wiki/Track:Q463303"></a>
გარონა

გარონა — მდინარე საფრანგეთსა და ესპანეთში. სიგრძე 647 კილომეტრი, აუზის ფართობი 56 000 კმ². სათავე აქვს ცენტრალურ პირენეებში, ზ. დ. 1800-2300 მეტრ სიმაღლეზე. მთიდან გამოსვლის შემდეგ მიედინება გარონის დაბლობზე. სიგანე ქალაქ ბორდოსთან დაახლოებით 500 მეტრი. ერთვის ბისკაიის ყურეს. მდინარე დორდონთან შეერთებით გარონა ქმნის ჟიროდნის ესტუარს. საზრდოობს ძირითადად თოვლისა და წვიმის წყლით. ჩამონადენი მკვეთრად იცვლება სეზონის მიხედვით. გარონა ბისკაის ყურისა და ხმელთაშუა ზღვის შემაერთებელი სისტემის ნაწილია. საზღვაო გემები მდინარეზე ქალაქ ბორდომდეა. გარონაზეა ქალაქები: ბორდო, აჟენი, ტულუზა. ქართული საბჭოთა ენციკლოპედია, ტ. 3, თბ., 1978. — გვ. 8. მდინარე გარონა, ენციკლოპედია ბრიტანიკა
გარონის არხი

გარონის არხი — არხი საფრანგეთში, სამხრეთი არხის დასავლეთი გაგრძელება. წარმოადგენს წყლის გზას ატლანტის ოკეანესა და ხმელთაშუა ზღვას შორის. გადის ქალაქ ტულუზიდან მდინარე გარონის მარჯვენა ნაპირის გასწვრივ ქალაქ აჟენამდე, შემდეგ აკვედუკით გადადის მარცხენა ნაპირზე და ქალაქ კასტესთან უერთდება მდინარე გარონას. სიგრძე 200 კილომეტრი. გადააქვთ უმთავრესად სასოფლო-სამეურნეო პროდუქტები. ქართული საბჭოთა ენციკლოპედია, ტ. 3, თბ., 1978. — გვ. 8.
აკვიტანიის აუზი

აკვიტანიის აუზი (ფრანგ. Bassin aquitain) — დაბალი ვაკე საფრანგეთის სამხრეთ-დასავლეთ ნაწილში. მდინარე გარონას ქვემო დინებაში, პირენეებს, საფრანგეთის ცენტრალურ მასივსა და ბისკაის ყურეს შორის. ძირითადად აგებულია კაინოზოური ჯგუფის ფხვიერი ნალექებით. თანდათან მაღლდება ბისკაიის ყურიდან აღმოსავლეთისაკენ და ჩრდილოეთიდან სამხრეთისაკენ. ბისკაის ყურის გასწვრივ ქვიშიანი დაჭაობებული დაბლობია. დაბლობზეა ფართოფოთლოვანი ტყეები, ბუჩქნარი. მოჰყავთ თამბაქო, მარცვლეული, არის ხეხილის ბაღები, ვენახები. ქართული საბჭოთა ენციკლოპედია, ტ. 3, თბ., 1978. — გვ. 8.